CELEX: 62013CN0219
Language: el
Date: 2013-04-25 00:00:00
Title: Υπόθεση C-219/13: Αίτηση προδικαστικής αποφάσεως, την οποία υπέβαλε το Korkein hallinto-oikeus (Φινλανδία) στις 25 Απριλίου 2013 — K Oy

22.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/6
            
         Αίτηση προδικαστικής αποφάσεως, την οποία υπέβαλε το Korkein hallinto-oikeus (Φινλανδία) στις 25 Απριλίου 2013 — K Oy
   (Υπόθεση C-219/13)
   2013/C 178/12
   Γλώσσα διαδικασίας: η φινλανδική
   
      Αιτούν δικαστήριο
   
   Korkein hallinto-oikeus
   
      Διάδικοι στην υπόθεση της κύριας δίκης
   
   
      Προσφεύγουσα: K Oy
   
      Λοιποί μετέχοντες στη διαδικασία: Veronsaajien oikeudenvalvontayksikkö, Valtiovarainministeriö
   
      Προδικαστικά ερωτήματα
   
   Εμποδίζουν το άρθρο 98, παράγραφος 2, πρώτο εδάφιο, και το παράρτημα III, σημείο 6, της οδηγίας 2006/112/ΕΚ (1) του Συμβουλίου, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2009/47/ΕΚ (2), λαμβανομένης υπόψη της αρχής της ουδετερότητας του φόρου, την εφαρμογή εθνικής νομοθεσίας κατά την οποία επιβάλλεται μειωμένος συντελεστής ΦΠΑ στα έντυπα βιβλία, ενώ τα βιβλία που περιλαμβάνονται σε άλλα υποθέματα, όπως οι ψηφιακοί δίσκοι CD, CD-ROM ή οι μνήμες USB, υπόκεινται στον συνήθη συντελεστή του φόρου;
   Διαφοροποιείται η απάντηση στο ως άνω ερώτημα:
   
               —
            
            
               αν προορισμός του του βιβλίου είναι να το αναγνώσει ο ίδιος ο χρήστης ή να ακούσει ένα κείμενο που διαβάζει αφηγητής (ηχογραφημένο βιβλίο)·
            
         
               —
            
            
               αν υφίσταται έντυπο βιβλίο έχον το ίδιο περιεχόμενο με ηχογραφημένο βιβλίο ή περιλαμβανόμενο σε υπόθεμα δεδομένων όπως τα CD, τα CD-ROM, οι ηλεκτρονικές μνήμες ή σε άλλο παρεμφερές προϊόν·
            
         
               —
            
            
               αν το υπόθεμα στο οποίο περιλαμβάνεται βιβλίο σε άλλη μορφή πλην της έντυπης έχει ιδιαίτερες τεχνικές ιδιότητες, όπως είναι η δυνατότητα αναζητήσεως κειμένου;
            
         
      (1)  EE L 347, σ. 1.
   
      (2)  Οδηγία 2009/47/ΕΚ του Συμβουλίου, της 5ης Μαΐου 2009, για την τροποποίηση της οδηγίας 2006/112/ΕΚ όσον αφορά τους μειωμένους συντελεστές φόρου προστιθέμενης αξίας (ΕΕ L 116, σ. 18)